อยากสอบถามค่ะ สุนัขที่เลี้ยงพันธ์​ไซบีเรียน อายุ 2 เดือน ยังไม่ได้ฉีดยากันพิษ​สุนัข​บ้า​ ฉีดแค่ยารักษา 5 โรค น้องมาหยอกแต่เผลอกัดเข้าที่หูเป็นแผลมีเลือดออก แบบนี้ จะเป็นอะไรไหมคะ
สวัสดีครับหากถูกสุนัขกัดบริเวณหู หรือ ใกล้ใบหน้า ควรรีบไปฉีดวัคซีนป้องกันพิษสุนัขบ้าในทันทีครับ เพราะแม้แต่ลูกสุนัขก็ยังเป็นพาหะนำเชื้อได้ครับ เนื่องจากโรคพิษสุนัขบ้ามีความร้ายแรงสูง จึงควรรีบฉีดวัคซีนป้องกันอย่างเร็วที่สุด โดยเฉพาะถ้าถูกกัดที่หู หรือ ใกล้ใบหน้า ถ้ามีเชื้อ โอกาสที่เชื้อจะเข้าสู่ระบบประสาทและสมองจะยิ่งมีสูงกว่าการถูกกัดบริเวณอื่น จึงควรรีบไปฉีดวัคซีนให้ครบชุด ซึ่งหากไม่เคยฉีดมาก่อนจะมีการฉีดวัคซีน 5 เข็ม และหากมีเลือดออกด้วย จะมีการฉีดภูมิคุ้มกันสังเคราะห์ หรือ อิมูโนโกลบูลิน ในวันแรก เพื่อช่วยป้องกันการติดเชื้อด้วยครับ นอกจากนี้ หากฉีดวัคซีนบาดทะยักมาเกิน 10 ปี ก็ควรฉีดวัคซีนบาดทะยักกระตุ้นด้วย และควรสังเกตอาการสุนัขภายใน 10 วันครับดังนั้น เบื้องต้น ควรล้างแผลทำความสะอาด แล้วรีบไปพบแพทย์ทันที เพื่อฉีดวัคซีนป้องกันพิษสุนัขบ้าครับ